определено количество продукти от говеждо месо, обхванато от код по КН 0201 или 0202 съгласно съответните митнически разпоредби (по-долу „референтното количество“). Това доказателство се отнася за 12-месечния период, приключващ един месец преди първото им заявление. Дружество, образувано от сливането на дружества, всяко от които има внос на референтни количества, може да използва тези референтни количества като основа за заявлението си.
 4. Общото количество на продуктите, което е предмет на заявление за права на внос, подадено през един от посочените в член 2 подпериоди, не надвишава 25 % от референтното количество на заявителя. Компетентният орган отхвърля заявленията, които не отговарят на това правило.
 5. Държавите членки съобщават на Комисията най-късно на 14-ия ден от месеца, в който са подадени заявленията, общите количества за всички заявления в килограми тегло на продукта, включително нулевите количества.
 6. Правата на внос се предоставят, считано от 23-то число на месеца, през който са подадени заявленията, и най-късно на последния ден от същия месец.
 7. Ако прилагането на коефициента на разпределение, посочен в член 7, параграф 2 от Регламент (ЕО) No 1301/2006, доведе до разпределянето на по-малко права на внос от заявените, гаранцията, представена в съответствие с член 3, параграф 2 от настоящия регламент, се освобождава пропорционално и без забавяне.
 8. Правата на внос са валидни от първия ден на подпериода, за който е подадено заявлението, до края на годишния квотен период. Правата на внос не могат да се прехвърлят.
 Член 4
 Заявления и отпускане на лицензии за внос
 1. За допускането за свободно обращение на количествата, разпределени в рамките на тарифната квота за внос, посочена в член 1, параграф 1, е необходимо да бъде представена лицензия за внос.
 2. Заявленията за лицензии за внос обхващат общото количество разпределени права на внос. Спазва се задължението, посочено в член 23, параграф 1 от Делегиран регламент (ЕС) No 907/2014.
 3. Заявления за лицензии за внос се подават само в държавата членка, в която заявителят е подал заявление и е получил права на внос в рамките на тарифната квота за внос, посочена в член 1, параграф 1.
 4. Всяко издаване на лицензия за внос води до съответното намаление на получените права на внос и пропорционална част от гаранцията, предоставена в съответствие с член 3, параграф 2, се освобождава без забавяне.
 5. Лицензиите за внос се издават по искане на оператора, който е получил правата на внос, и на негово име.
 6. В заявленията за лицензии за внос се посочва само един пореден номер. Заявленията могат да се отнасят до няколко продукта, обхванати от различни кодове по КН. В такъв случай всички кодове по КН и техните описания се вписват съответно в клетки 15 и 16 от заявлението за лицензия и от лицензията.
 7. Заявленията за лицензии за внос и лицензиите за внос съдържат:
 а)
 в клетка 8 — името „Украйна“ като държава на произход и клетката „да“, отбелязана с кръстче;
 б)
 в клетка 20 — едно от вписванията, изброени в приложение II.
 8. Във всяка лицензия за внос се посочва количеството за всеки код по КН.
 9. Чрез дерогация от